The Longest Yard (film, 1974)
<s>The Longest Yard (), u Jugoslaviji prikazan pod naslovom Zatvorski krug, je američki igrani film snimljen 1974. godine u režiji Roberta Aldricha.</s><s>Po žanru predstavlja kombinaciju zatvorskog filma, sportske drame i crne komedije.</s><s>Protagonist, čiji lik tumači Burt Reynolds je Crewe, bivši profesionalni igrač američkog fudbala, koji u nastupu pijanstva izazove sukob sa policijom poslije koga će biti osuđen na kraću zatvorsku kaznu koju će izdržavati u kaznionici Citurs.</s><s>Radnja prikazuje kako ga tamo sadistički upravnik (čiji lik tumači Eddie Albert) nagovara da oformi i vodi zatvorenički tim koga bi njegovi čuvari mogli dodatno poniziti u utakmici.</s>

<s>Film je nastao po ideji producenta Alberta S. Ruddyja čiji je poznanik, nekoć perspektivna sportska zvijezda, završio kao siromah.</s><s>Snimanje je, između ostalog, obavljeno u stvarnoj kaznionici u državi Georgia, čiji je guverner, budući američki predsjednik Jimmy Carter producentima maksimalno izašao u susret.</s><s>Glumačku ekipu su velikim dijelom činili bivši igrači američkog fudbala, bilo na univerzitetskoj, bilo na profesionalnoj razini.</s><s>Nakon premijere je postigao izuzetan uspjeh, što se tumači  izuzetnom popularnošću Burta Reynoldsa, ali još više antiestablišmentskim tonom filma koji je tada korespondirao sa raspoloženjem američke publike, nakon Watergatea neprijateljski nastrojene prema vlastima i autoritetu općenito.</s><s>Sljedeće godine je nagrađen Zlatnim globusom za najbolju komediju ili mjuzikl.</s>

<s>Tri decenije kasnije je snimljeno nekoliko remakeova - istoimeni film u SAD 2005. godine sa Adamom Sandlerom u glavnoj ulozi.</s><s>Prije toga je u Britaniji 2001. snimljen film Mean Machine sa Vinniejem Jonesom u glavnoj ulozi, a 2005. godine u Egiptu Kapetan Masr sa Mohamedom Imamom u glavnoj ulozi; u oba filma je američki fudbal zamijenjen tamošnjoj publici razumljivijim "običnim" fudbalom.</s>

<s>Uloge</s>

<s>Burt Reynolds ...</s><s>Paul "Wrecking" Crewe
 Eddie Albert ...</s><s>Upravnik Rudolph Hazen
 Ed Lauter ...</s><s>Kapetan Wilhelm Knauer
 Michael Conrad ...</s><s>Nate Scarborough
 James Hampton ...</s><s>Caretaker
 Harry Caesar ...</s><s>"Granny" Granville
 John Steadman ...</s><s>Pop
 Charles Tyner ...</s><s>Unger
 Mike Henry ...</s><s>Rasmussen
 Jim Nicholson ...</s><s>Ice Man
 Bernadette Peters ...</s><s>Miss Toot
 Pepper Martin ...</s><s>Shop steward
 Robert Tessier ...</s><s>Connie Shokner
 Dick Kiel ...</s><s>Samson
 Anitra Ford ...</s><s>Melissa
 Ray Nitschke ...</s><s>Bogdanski
 George Jones ...</s><s>Big George
 Joe Kapp ...</s><s>Walking Boss
 Pervis Atkins ...</s><s>Mawabe
 Ernie Wheelwright ...</s><s>Spooner
 Sonny Shroyer ...</s><s>Tannen
 Ray Ogden ...</s><s>Schmidt
 Sonny Sixkiller ...</s><s>Indian
 Michael Fox ... najavljivač</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Filmske komedije
Sportski filmovi
Zatvorski filmovi</s>

